钦定古今图书集成/方舆汇编/职方典/第1156卷 > 《太和山记》汪道昆
## 钦定古今图书集成/方舆汇编/职方典/第1156卷 > 《太和山记》汪道昆

“国家尊太岳为帝畤帝元君。”昔帝降于麋，今治故宫
曰净乐，其东当始降之室，治紫云亭，去州五十里入
西南，表峡口曰元岳，环中山，四合溪流，出入无端，负
坎抱离，可当吉土。文皇帝迹异人所在，为之筑遇真
宫，异人遗杖笠悉留中，命尚方铸金像之归。守者入
仙关，为元和观，西入驰道，其南为玉虚宫，山水修广，
倍遇真。旧为武当县南，山如负扆，信非元武不足以
当之。宫制视汉未央，即祈年勿论已。其西池亭洞闼，
亦异人所栖。西上望仙楼，惝然若将有遇也。驰道西
为仙桃观，通八仙台。又西为华阳亭，跨石桥，临芙蓉
沼。西出则田庐鸡犬亦为一区。去玉虚，蹑西南进，次
回龙宫、太元观，入红门，迫房陵道，道旁有太上岩，岩
中巉石，象太清，其左双龙，蜿蜒岩石下。又南则八仙
观中。堪舆右入七里沟，修木千章如宎夏，缘冈为开
山故道，遗巨石在焉。宾太上为罗公岩，高出绝壁，往
年屋之，居罗太史凡七楹。举目望西南诸峰，尽在目
眦。反红门。入官道，进次太子坂，陂陁中分扼其呃，为
复真观。周垣跨道，逶迤高下因之。出垣下行，乘天津
桥，济九渡涧，涧道幽绝。其阳则渊默亭。沿涧东入玉
虚岩，石嶂夹流，若千里嶂，若步嶂，杂树绘之，深入石
磴浸高，若自明河趋阁道。磴穷则栈，栈穷则岩，岩上
视有龙虎文。其右雷文，故中奉帝居，右奉雷部。西南
望，则天柱当峡中。循故道还，由渊默西南上，除道曲
折，望行者如登阆风。紫霄宫附展旗峰石嶂，崇广皆
数十百丈，三公、五老前侍，亦一隩区，宫制高倍玉虚，
修当其半，奉祀者无虑数千指。其庐率高下居。宫前
为“禹迹池，筑小亭出池上，池右福地，其阳为赐剑台，
其阴则万松亭出。木末。”太子岩出宫后，亦有亭。由禹
迹右旋，古道甚治，乃今多径者，废勿行。古道西上，当
南岩之南舍。南岩西历黑虎岩，泉石相望于道，昔有
巢居者，遗构犹存。进次杉木林，分二道，其右下行，涉
涧，遵宿莽，容单车。峡中转入西南，出峡为清风岈，盖
故韩粮道也。左上行，蹑万丈峰，下登朝天堂。其东由
鸟道出三公岩，则上岩也。路险绝，不容足，学仙者刘
媪居之。其下亦为三公岩，相距三舍。岩南向，爽垲可
居。然必取道玉虚岩，多历险阻，始得至朝天。西上拾
级八百五十有五，当天门。三天门皆窦石，峡中有巨
灵斧迹。初入门，降数等，稍平衍，依三公峰为文昌祠过祠则摘星桥，桥下涧水如神瀵缘緪。由天梯上，梯
如竿揭云端，距跃五百达重门，足力竭矣。倚试剑石
箕坐，更百“步达三天门。由此折旋而升，坦行数百步，
历阶南下。又折而东上，为太和宫。宫面南，香炉蜡烛，
二峰当席。宫前，则先朝神室徙置于兹。由南天门入
紫霄城，丹梯九转，出天柱峰绝顶，范金为黄屋，承以
瑶台帝位。中央群神列侍，精美夺目，俨若化人之居。
即今国王宜不及此。正位东乡，高出七十二峰”，如群
弟子侍先师，莫不齐立。近则金童玉女，峰峰当膝承
之。左三公，右九卿，带七星，揖五老，仙人隐士，顺风而
翔白云，出没众壑间，如观陆海诸峰，或如碣石，或如
蓬莱，钜如断鳌，幻如结蜃，细如沤鸟，修如北溟之鲲，
杂出如珊瑚枝，浮如萍实，累累乎如鞭驱石，氾乎如
汉使者之乘槎。远而望之，方城一耜，汉水一瓴，掩楚
蜀，略周秦，即嵩、华、衡、霍、匡庐、峨嵋，悉辟易无何有之
乡矣。乘磴西下为清微宫，僻居深谷，其制不广，然以
幽胜“妙华岩”著焉。南岩当太和之阳，宫北面据五龙
之奥，宫右石延覆于道，其上有巨人，迹若倒悬。宫后
即南岩，修数十丈，高数丈，岩下峭壁数十丈，东西修
数百丈，如高墉。岩中列祠祀三，亭二即神山，多倬诡，
此为坛场。其下有礼斗台，径绝罕至，西出如乘墉。右
上蹑飞升台，其旁露台，台当志心石。台端有蛇径通
一室，当其杪以居。宫东北欻火岩亭，附岩畔距展旗
峰近，下视紫霄。展旗北为尹喜岩，今居比丘。由南岩
宫下为滴水岩、仙侣岩，度竹笆桥，入青羊涧。青羊岩
当涧者，曲虚无庐，渡青羊桥，跻舞龙，千步而峻，门垣
九曲，始达应门。宫制九重，前列阶八十有一，后七十
有二，至高矣。左高殿奉玉像五，相传“掘土得之，其制
不异庸工，好事者神之耳。”宫前有五井，天地池、日月
池。宫后当舞龙峰，其上有舞龙池，则其窟宅也。凌虚
岩去宫五百步，一黄冠居之，每饭必有馀，以待众狙，
众狙皆喜，否则破釜甑去，莫之谁何。岩前则希夷诵
经台，今尚盛。台出临涧，当其上为亭。去宫五十步为
自然庵，故有炼丹池，今始复出舞龙渡、磨鍼涧，过隐
仙岩，岩虚明，视北道诸岩为胜。次系马峰，为仁威观，
缭垣方广数十丈，石渠横之，就中为石梁，当门以度。
出茅阜峰下，为五龙行宫，地始平，修广楚楚，过此则
玉虚道也。譬之宫室，遇真为垣屋，玉虚为廷，净乐为
沛宫，紫霄为广内，太和则帝座也。南岩五龙、清微之
属，皆为离宫，朝天为掖门，元和为象魏，回龙复真、仁
威行宫，皆行在耳。语规制则首玉虚，次净乐，语形胜
则首南岩，次紫霄，次五龙。至若群山万壑，泉石岩阿，
各擅一奇，更仆不可悉数。大都天閟灵秀，以待盛时，
帝力神功，于斯为备具也。稽古定制，不藉有司递遣，
中贵人藩大夫掌其禁令，以故草木茂，鸟兽驯，其斯
为地道之章，游观者之至乐也。人言“山嬴水诎”，犹若
有憾焉。夫右滟滪，左沧浪，江汉交流，振以鄂渚。二别
则元武之像，外户在焉。日观孤高，下临汤谷。古者“海
岳为匹”，亦通山泽之义，与彼规规而窥一隅，是以“趾
臣目”者也。